text: I I I.
  Initia imperii ejus Latini turbavére, rupto foedere, cum Tullo Hostilio inito: ad quod observandum, eo humanis rebus erepto, se non teneri, existimabant. In quo quidem an rectè, num verò perperam illi senserint, vix à nobis potest dijudicari, cum modus ejus foederis ac verba apud Auctores rerum non legantur. Interim haud est dubium, ut foedera, quorum nullum certum tempus definitum & perpetua caussa est, transeunt ad successores principum, eosque obstringunt; ita quoque ad ea perpetuò observanda teneri eos populos, quibuscum contracta sunt, licet principe, cum quo disertim conventum est, exstincto. Si igitur haec fuerint foederis cum Tullo, Latinisque percussi verba; Populus Romanus, Populusque Priscus Latinus, Amicei Sunto; statuendumest, Latinos, post excessum Tulli, ab eo foedere jure non po-tuisse resilire. Ne quidem, eo foedere sollemni jurejurando ab Anco & Latinis non confirmato aut renovato. Ista quippe confirmatio aut renovatio ad observandi istiusmodi foederis substantiam haud facit, neque necessario requiritur.